Na temelju članka 229. stavci (3) i (4) Zakona o gospodarskim društvima (Službene novine Federacije BiH, broj: 81/15 i 75/21), članka 37. Statuta Javnoga poduzeća "Elektroprivreda Hrvatske zajednice Herceg Bosne" dioničko društvo Mostar (broj: SD-8/16 i SD-6/19), te sukladno Odluci Nadzornoga odbora o ponovnom sazivanju 48. (redovite) skupštine Javnoga poduzeća "Elektroprivreda Hrvatske zajednice Herceg Bosne" d.d. Mostar, broj: NO-274/23 od 14. lipnja 2023. godine, Nadzorni odbor Društva objavljuje

**OBAVIJEST**

**o ponovnom sazivanju 48. (redovite) skupštine**

**Javnoga poduzeća "Elektroprivreda Hrvatske zajednice Herceg Bosne" d.d. Mostar**

1. **Datum, vrijeme i mjesto održavanja**

Ponovno sazvana 48. (redovita) skupština Javnoga poduzeća "Elektroprivreda Hrvatske zajednice Herceg Bosne" dioničko društvo Mostar održat će se 27. lipnja 2023. godine (utorak) s početkom u 12.00 u prostorijama Društva, Ulica Alekse Šantića 106A u Mostaru (zgrada Proizvodnje električne energije).

1. **Dnevni red Skupštine**

Za Skupštinu se predlaže sljedeći dnevni red:

1. Izbor radnih tijela Skupštine Društva:
2. Predsjednika Skupštine
3. Dva ovjerivača zapisnika
4. Donošenje Odluke o usvajanju godišnjega izvješća o poslovanju Društva za 2022. godinu, koje uključuje Izvješće Uprave Društva o poslovanju za 2022. godinu i Izvješće neovisnog revizora za godinu koja je završila 31. prosinca 2022. godine, te izvješća o radu Nadzornoga odbora Društva i Odbora za reviziju Društva za 2022. godinu;
5. Donošenje Odluke o načinu pokrića gubitka iz poslovanja Društva za 2022. godinu;
6. Donošenje Odluke o razrješenju člana Nadzornoga odbora JP "ELEKTROPRIVREDA HZ HB" d.d. Mostar ispred državnoga kapitala;
7. Donošenje Odluke o izboru i imenovanju vršitelja dužnosti člana Nadzornoga odbora JP "ELEKTROPRIVREDA HZ HB" d.d. Mostar ispred državnoga kapitala;
8. Donošenje Odluke o usvajanju Plana poslovanja JP "ELEKTROPRIVREDA HZ HB" d.d. Mostar za 2023. – 2025. godinu.
9. **Pravo na sudjelovanje i prijava za sudjelovanje u radu i odlučivanju Skupštine**

Pravo sudjelovanja i odlučivanja na Skupštini imaju dioničari upisani na listu dioničara kod Registra vrijednosnih papira u Federaciji Bosne i Hercegovine trideset (30) dana prije datuma održavanja Skupštine ili posljednjega radnog dana koji prethodi tom roku ako on pada u neradni dan. Skupštini mogu nazočiti dioničari ili punomoćnici dioničara koji su se prijavili Odboru za glasovanje, imenovanom Odlukom Nadzornoga odbora o sazivanju Skupštine, najkasnije tri (3) dana prije dana određena za održavanje Skupštine.

Dioničar ili punomoćnik dioničara dužan je podnijeti prijavu za sudjelovanje u radu i odlučivanju na Skupštini neposredno ili preporučenom poštom na adresu sjedišta Društva u Mostaru (Javno poduzeće "Elektroprivreda Hrvatske zajednice Herceg Bosne" d.d. Mostar, Ulica kralja Petra Krešimira IV broj: 6-A, 88000 Mostar, BiH) ili faksom (na broj: 036/335-777), s naznakom: "Za Skupštinu Društva".

U slučaju neposredna prijavljivanja, prijava se podnosi u prostorijama Društva u Mostaru, Ulica kralja Petra Krešimira IV broj: 6-A.

1. **Pravo sudjelovanja u radu i odlučivanju Skupštine preko punomoćnika**

Pravo sudjelovanja u radu i odlučivanju Skupštine Društva dioničar može ostvariti osobno ili putem punomoćnika, koji je dužan postupati sukladno uputama dioničara, a ako upute nije dobio, sukladno razumnoj prosudbi najboljega interesa dioničara.

Osim svake poslovno sposobne fizičke osobe, punomoćnik može biti pravna osoba registrirana za poslove posredovanja u prometu vrijednosnih papira i udruga sa svojstvom pravne osobe utemeljena i registrirana radi udruživanja i zastupanja dioničara, u kojim slučajevima ovlasti iz punomoći vrši zakonski ili opunomoćeni zastupnik takve pravne osobe.

Punomoć za sudjelovanje u radu i odlučivanju Skupštine daje se nakon objave Obavijesti o sazivanju Skupštine u obliku ovjerene pisane izjave koju je potpisao dioničar vlastodavca i punomoćnik. Punomoć se dostavlja Društvu osobno, poštanskom pošiljkom, faksom ili elektroničkom poštom, najkasnije tri (3) dana prije dana određena za održavanje Skupštine Društva, a original se dostavlja na samoj Skupštini.

Punomoći izdate za prvobitno sazvanu Skupštinu važe i za ponovno sazvanu Skupštinu Društva.

1. **Glasovanje u Skupštini**

Glasovanje u Skupštini vrši se glasačkim listićima koji sadrže ime ili tvrtku dioničara i broj glasova kojima raspolaže. Glasovanje se vrši zaokruživanjem na glasačkom listiću odgovora "za" ili "protiv" prijedloga odluke ili imena kandidata pri izboru tijela Društva.

1. **Radna tijela Skupštine**

Odbor za glasovanje, imenovan Odlukom Nadzornoga odbora, provjerava valjanost punomoći i identitet dioničara i punomoćnika, utvrđuje kvorum i rezultate glasovanja, te obavlja druge poslove vezane za glasovanje na Skupštini.

Zapisnik Skupštine vodit će tajnik Društva ili druga ovlaštena osoba. Skupštinom do izbora predsjednika Skupštine Društva predsjedava nazočni dioničar ili punomoćnik dioničara s najvećim brojem dionica s pravom glasa. Skupština Društva većinom glasova, između nazočnih dioničara i punomoćnika dioničara, bira predsjednika Skupštine i dva ovjerivača zapisnika.

1. **Uvid u materijale za Skupštinu**

Do dana održavanja Skupštine, dioničari i punomoćnici dioničara imaju pravo neposredna uvida u pripremljene materijale za Skupštinu Društva u prostorijama Društva u Mostaru, Ulica kralja Petra Krešimira IV broj: 6-A, svakim radnim danom od 9.30 do 13.30 sati. Osim uvida dioničar, na osobni zahtjev i o vlastitom trošku, ima pravo na presliku navedenih materijala.

1. **Napomena**

Dioničari i punomoćnici dioničara koji žele sudjelovati u radu sazvane Skupštine Društva dužni su imati sa sobom osobnu iskaznicu, a punomoćnici i ovjerenu pisanu izjavu koju su potpisali dioničari vlastodavci i punomoćnici, te se preporučuje da budu nazočni u prostorijama za održavanje Skupštine najmanje trideset (30) minuta prije utvrđena termina početka rada Skupštine, radi pravodobna evidentiranja i utvrđivanja kvoruma za početak rada.

Obavijest o sazivanju Skupštine Društva objavit će se najmanje u jednim dnevnim novinama, koje se izdaju u Federaciji Bosne i Hercegovine, i na službenoj mrežnoj stranici Društva.

Predsjednik

Nadzornoga odbora Društva

Božo Perić, dipl. ing. el.